אימפרו

אימפרו הוא סטודיו תלת שנתי למשחק בקולנוע טלוויזיה ותיאטרון הפועל בישראל. אודות "אימפרו" הוקם בשנת 2003, בידי אבי מלכה ואילן מוסקוביץ', במטרה להכשיר שחקני קולנוע. כעבור מספר שנים של התמקדות במשחק מצולם, התרחב בית הספר גם ללימודי והפקות תיאטרון, ופתח מסלול לימודים מלא בן שלוש שנים המשלב באופן ייחודי הפקות בתיאטרון ובקולנוע. מאז, סיימו כבר חמישה עשר מחזורים של מסלול הלימודים התלת שנתי. סדנאות המשחק הייעודיות של אימפרו מתמחות במשחק לקולנוע וטלוויזיה. עד היום[דרושה הבהרה] למדו למעלה מ-1300 תלמידים ב-100 מחזורים של סדנאות המשחק. בצוות מורי הסטודיו והבמאים נכללים עשרות יוצרים מובילים מתחומי המשחק, הבימוי, הכתיבה, התנועה, המוזיקה והעיון. אבי מלכה מנהל את בית הספר מיומו הראשון. במהלך השנה השנייה והשלישית עולות באימפרו כ-8 הפקות תיאטרון חדשות, כמו כן משתתפים תלמידי שנה ג' בתחרות הסרטים אימפרואקשן ובפרויקטים מצולמים נוספים. בית הספר מוכר ונתמך על ידי משרד התרבות וע"י עירית רמת גן. הפקות אימפרו משלב הפקות תיאטרון וקולנוע כחלק ממסגרת הלימודים. בסטודיו יש שני אולמות תיאטרון, בהם עולות ההפקות של שנה ב' וג' וכן של תיאטרון הבוגרים בסטודיו. החל משנת 2008, "אימפרו" מפיקה סרטי קולנוע וטלוויזיה באורך מלא, בהשתתפות תלמידי השנה השלישית בסטודיו. אימפרואקשן בשנת 2010 יזם בית הספר את פסטיבל הקולנוע הישראלי הקצר "אימפרואקשן" שמתקיים בסינמטק תל אביב. מטרת הפסטיבל למסד את הקשר והדיאלוג האמנותי בין יוצרי קולנוע לבין שחקנים שהתמחו במשחק מצולם. הפסטיבל הביא לחשיפתם של סרטים חדשים שבוימו והופקו על ידי אמנים מחוץ לבית הספר, בהשתתפותם של שחקני השנה השלישית בסטודיו. בארבע עשרה שנות קיומו של פסטיבל אימפרואקשן הועלו במסגרתו למעלה מ-350 סרטים קצרים בבכורה עולמית[דרושה הבהרה]. חלקם השתתפו לאחר מכן בפסטיבלים ותחרויות קולנוע נוספות. קישורים חיצוניים אתר האינטרנט הרשמי של אימפרו אימפרו, ברשת החברתית פייסבוק אימפרו, סרטונים בערוץ היוטיוב ערוץ הקולנוע של פסטיבל אימפרואקשן 3 על הסרט "לאן נעלם משה אבגי?" עינב שיף‏, הזוכים בפסטיבל לקולנוע קצר של בית הספר אימפרו, באתר וואלה, 28 בינואר 2010 אתר "בידור ובמה" על צילומי הסרט 'סיפור שנגמר בחתונה' "עם הראש בקיר", אתר 'התעשייה' על אימפרו